CELEX: 62019TN0018
Language: ro
Date: 2019-01-11 00:00:00
Title: Cauza T-18/19: Acțiune introdusă la 11 ianuarie 2019 – Brown/Comisia

25.2.2019   
            
            
               RO
            
            
               Jurnalul Oficial al Uniunii Europene
            
            
               C 72/46
            
         
      Acțiune introdusă la 11 ianuarie 2019 – Brown/Comisia
      (Cauza T-18/19)
      (2019/C 72/59)
      Limba de procedură: engleza
      
         Părțile
      
      
         Reclamant: Colin M. Brown (Bruxelles, Belgia) (reprezentant: I. Van Damme, avocat)
      
         Pârâtă: Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  anularea deciziei din 19 martie 2018 a Oficiului pentru Administrarea și Plata Drepturilor Individuale în urma căreia reclamantul nu a mai avut dreptul la indemnizația de expatriere și la rambursarea cheltuielilor de călătorie;
               
            
                  —
               
               
                  obligarea la restabilirea dreptului la plata către reclamant a indemnizației de expatriere și a cheltuielilor de călătorie cu efect de la 1 decembrie 2017;
               
            
                  —
               
               
                  obligarea la plata indemnizațiilor neplătite între 1 decembrie 2017 și data restabilirii dreptului reclamantului, cu dobânzile aferente;
               
            
                  —
               
               
                  anularea, în cazul în care admite excepția de nelegalitate, a aplicării articolului 4 alineatul (1) litera (b) din anexa VII la Statutul funcționarilor în ceea ce îl privește pe reclamant, atât timp cât instituțiile nu îl înlocuiesc cu dispoziții nediscriminatorii;
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă patru motive.
      
                  1.
               
               
                  Primul motiv, întemeiat pe interpretarea incorectă a articolului 4 alineatul (1) litera (a) din anexa VII la Statutul funcționarilor, întrucât Comisia a interpretat greșit dispoziția în sensul că dreptul la indemnizația de expatriere, dobândit pe baza locului de origine și a centrului de interese al unui funcționar situat într-un alt stat membru înainte de recrutare, trebuie reanalizat în cazul în care funcționarul în discuție obține ulterior cetățenia statului membru în care rămâne angajat.
               
            
                  2.
               
               
                  Al doilea motiv, întemeiat pe faptul că decizia din 19 martie 2018 îl discriminează pe reclamant prin faptul că supune dreptul său la indemnizația de expatriere condițiilor impuse de articolul 4 alineatul (1) litera (b) din anexa VII la Statutul funcționarilor.
               
            
                  3.
               
               
                  Al treilea motiv, întemeiat pe faptul că, în cazul în care Tribunalul constată că Comisia a determinat în mod corect dreptul la indemnizația de expatriere în temeiul articolului 4 alineatul (1) litera (b) din anexa VII la Statutul funcționarilor, aceasta nu a interpretat însă dispoziția în conformitate cu principiul nediscriminării.
               
            
                  4.
               
               
                  Al patrulea motiv, întemeiat, în subsidiar, pe faptul că în cazul în care toate celelalte trei motive sunt respinse, articolul 4 alineatul (1) din anexa VII la Statutul funcționarilor este nelegal și nu se aplică în sensul că și în măsura în care determină o discriminare nejustificată față de persoanele care se află în situația reclamantului, pentru motivele invocate în susținerea motivului al doilea.